cyanic-selkie/wikianc huggingface dataset:
เจ้าชายแห่งเสียงเพลง
ภาพยนตร์
ในระหว่างอีเวนต์ Uta no Prince-sama: Maji Love Live 6th Stage ทีมงานประกาศว่าภาพยนตร์อนิเมะชื่อเรืองว่า อูตะ โนะ พรินซ์ซามะ: มาจิ เลิฟคิงคอม (Uta no Prince-Sama: Maji Love Kingdom) ได้รับการอนุมัติสร้าง ผลิตโดยสตูดิโอเอ-1 พิกเจอร์ส กำกับโดยโทโมกะ นางาโอกะ โดยมีทาเกชิ ฟูรูตะเป็นหัวหน้าผู้กำกับ ทีมงานและนักพากย์หลักจากซีรีส์อนิเมะกลับมาร่วมงานในบทบาทเดิม ภาพยนตร์ออกฉายในโรงภาพยนตร์ในประเทศญี่ปุ่นเมื่อวันที่ 14 มิถุนายน พ.ศ. 2562 ภาพยนตร์ทำรายได้ 1.72 พันล้านเยนในบ็อกซ์ออฟฟิซตลอดการออกฉาย ภาพยนตร์ออกฉายในประเทศไทยในวันที่ 19 ธันวาคม พ.ศ. 2562
มีการประกาศในวันที่ 27 มีนาคม พ.ศ. 2564 ภาพยนตร์อนิเมะใหม่ชื่อเรื่องว่า อุตะพรินซ์ The Movie มาจิ LOVE สตาริชทัวร์ (Uta no Prince-sama: Maji Love ST☆RISH Tours) ได้รับการอนุมัติสร้าง และออกฉายที่ประเทศญี่ปุ่นเมื่อวันที่ 2 กันยายน พ.ศ. 2565 สตูดิโอเอ-1 พิกเจอร์สกลับมาผลิตภาพยนตร์ กำกับโดยชิกะ นางาโอกะ ออกแบบตัวละครโดยมากิ ฟูจิโอกะ และแต่งดนตรีประกอบโดยเอเลเมนต์การ์เดน ภาพยนตร์จัดจำหน่ายในประเทศไทยโดยบริษัทดรีม เอกซ์เพรส (เดกซ์) ฉายในเทศกาลภาพยนตร์แจมนิเมะเฟสติวัล 2023 เมื่อวันที่ 3 กุมภาพันธ์ พ.ศ. 2566 มีกำหนดฉายรอบปกติในวันที่ 23 มีนาคม พ.ศ. 2566
อนุสรณ์ป้อมปราการที่เก้า
ในวันที่ 11 เมษายน 2011 อนุสรณ์สถานถูกก่อกวนและทำลาย ป้ายหลุมศพอนุสรณ์สถานถูกล้มทำลาย มีผู้พ่นสัญลักษณ์นาซีเป็นสีขาวบนอนุสรณ์ และมีผู้พ่นข้อความ Juden raus (แปลว่า "ยิวออกไป" ในภาษาเยอรมัน) ไว้บนทางเดินที่อยู่ติดกัน
เมธา เอื้ออภิญญกุล
เมธา เอื้ออภิญญกุล เป็นอดีตสมาชิกสภาผู้แทนราษฎรจังหวัดแพร่ และเป็นบิดาของ วรวัจน์ เอื้ออภิญญกุล และ ปานหทัย เสรีรักษ์ เป็นนักธุรกิจใบยาสูบรายใหญ่ของภาคเหนือ
ประวัติ
เมธา เอื้ออภิญญกุล เกิดเมื่อวันที่ 23 เมษายน พ.ศ. 2470 เป็นบุตรคนที่ 4 ของนายสมบูรณ์ นางบุญธรรม เอื้ออภิญญกุล เกิดที่บ้านเด่นชัย ตำบลเด่นชัย อำเภอสูงเม่น จังหวัดแพร่ (ปัจุบันคือ อำเภอเด่นชัย) นายเมธาสมรสกับ นางธีรวัลย์ กันทาธรรม มีบุตรด้วยกัน 4 คน คือ เมธี เอื้ออภิญญกุล ปานหทัย เสรีรักษ์ (สมรสกับนายแพทย์ ทศพร เสรีรักษ์) องอาจ เอื้ออภิญญกุล และ วรวัจน์ เอื้ออภิญญกุล
เมธา จบการศึกษาประถมศึกษาที่โรงเรียนประชาบาลเด่นชัย เข้าเรียนชั้นมัธยมจนถึงชั้น ม.2 จากโรงเรียนเจริญราษฎร์ และจบชั้นมัธยมต้น ที่โรงเรียนปรินส์รอยแยลส์วิทยาลัย จังหวัดเชียงใหม่ เข้าเรียนชั้น ม.4 ที่โรงเรียนศรีสวัสดิ์วิทยาคาร จังหวัดน่าน เรียนต่อที่โรงเรียนจีนหวังเหวินในกรุงเทพฯ จากนั้นก็เรียนต่อภาษาจีน จนกระทั่งจบ ม.8 ต่อมาได้รับปริญญาดุษฎีบัณฑิตกิตติมศักดิ์สาขาบริหารธุรกิจการเกษตร จากมหาวิทยาลัยแม่โจ้
เมธา เสียชีวิตเมื่อวันที่ 21 มกราคม พ.ศ. 2560 ที่โรงพยาบาลแพร่ จังหวัดแพร่
การทำงาน
เมื่อจบการศึกษาแล้ว นายเมธา ได้กลับมาประกอบธุรกิจสาขาของธนาคารกสิกรไทย ร่วมกับเพื่อนสนิทคือ เกรน ประชาศรัยสรเดช (สามีของเจ้าไข่มุกต์ ประชาศรัยสรเดช) ทำธุรกิจใบยาสูบซึ่งเป็นกิจการของภรรยา ทำให้เขาเป็นเพื่อนสนิทกับ ณรงค์ วงศ์วรรณ และศานิต ศุภศิริ (บิดาของศิริวรรณ ปราศจากศัตรู) เป็นผู้ริเริ่มนำเอาถ่านหินมาทำการบ่มใบยาแทนฟืน เพื่อทำให้การตัดไม้ทำลายป่าลดลง ต่อมาเมื่อกิจการขยายขึ้น จึงได้มีการจดทะเบียนเป็นบริษัท บ้านปู จำกัด (มหาชน)
งานการเมือง
เมธา เคยเป็นที่ปรึกษารัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม เป็นที่ปรึกษารัฐมนตรีช่วยว่าการกระทรวงศึกษาธิการ (นางสาวกัญจนา ศิลปอาชา) ในปี พ.ศ. 2543
ทาฮีนี
ทาฮีนี (tahini) หรือ เฏาะฮีนะฮ์ (طحينة) เป็นเครื่องปรุงรสที่ผลิตจากเมล็ดงาคั่วบดเปลือก โดยรับประทานแบบเดี่ยว ๆ (เป็นนํ้าจิ้ม) หรืออาจนำไปใช้เป็นส่วนประกอบหลักของฮัมมัส (ถั่วลูกไก่บด), บาบาฆ็อนนูจญ์ และฮาลวาก็ได้
มีการใช้ทาฮีนีในอาหารของแถบลิแวนต์และเมดิเตอร์เรเนียนตะวันออก, คอเคซัสใต้ และบางส่วนของแอฟริกาเหนือ นอกจากนี้ ในเอเชียตะวันออกบางประเทศมีการใช้เมล็กงาแบบทา (แม้ว่าจะไม่เรียกว่าทาฮีนี)
ศัพทมูลวิทยา
ทาฮีนี มาจากศัพท์ภาษาอาหรับ และมาจากรูปสะกดของภาษาอาหรับลิแวนต์ว่า (طحينة)  หรือในรูปที่ถูกต้องกว่าคือ  (طحينية) โดยมีรากจาก ط ح ن ซึ่งแปลงเป็นรูปกริยาว่า طحن  หมายถึง "บด"  และยังสร้างเป็นคำว่า طحين  "แป้ง" ในบางสำเนียง ศัพท์ tahini ปรากฏในภาษาอังกฤษครั้งแรกในช่วงปลางคริสต์ทศวรรษ 1930 Tahini เป็นคำยืมจากภาษากรีกว่า tachíni (ταχίνι) ซึ่งมีที่มาจากภาษาตุรกีออตโตมันว่า "tahin"
ประเทศเวเนซุเอลาในพาราลิมปิกฤดูร้อน 2016
กรีฑา
ผลการแข่งขันดังนี้ :
ประเทศเอสวาตีนีในโอลิมปิกเยาวชนฤดูร้อน 2018
ประเทศเอสวาตีนี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเอสวาตีนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเอสวาตีนีไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
ฮัมมัส
ฮัมมัส, ฮุมมุส (hummus) หรือ ฮุมมุศ (حُمُّص) เป็นอาหารประเภทจิ้มหรือใช้ทาจากภูมิภาคลิแวนต์ ทำจากถั่วหัวช้างบด ผสมด้วยทาฮีนี (ซอสงา) น้ำมันมะกอก น้ำมะนาว เกลือ และกระเทียม ปัจจุบันฮัมมัสเป็นที่นิยมทั่วตะวันออกกลาง (รวมทั้งตุรกีและแอฟริกาเหนือ) และในรายการอาหารตะวันออกกลางทั่วโลก
แม่น้ำบางตะบูน
แม่น้ำบางตะบูน หรือ คลองบางตะบูน เป็นลำน้ำสายหนึ่งในอำเภอบ้านแหลม จังหวัดเพชรบุรี มีต้นกำเนิดจากจุดที่คลองไหหลำและคลองบางสามแพรกไหลมารวมกันบริเวณวัดเกาะแก้ว ตำบลบางตะบูนออก ไปลงอ่าวบางตะบูนซึ่งเป็นส่วนหนึ่งของอ่าวไทย มีความยาวประมาณ 4 กิโลเมตร
เดอะสตาร์ ค้นฟ้าคว้าดาว ปี 3
เดอะสตาร์ ค้นฟ้าคว้าดาว ปี 3 เป็นการแข่งขันเดอะสตาร์ ค้นฟ้าคว้าดาว ปี 3 จัดขึ้นในปี พ.ศ. 2549 ปีนี้มีผู้สมัครจำนวน 12,453 คน โดยผู้ชนะเลิศคือ อาร์- อาณัตพล ศิริชุมแสง
ลำดับการเรียก 8 คนสุดท้าย
เรียงตามลำดับที่กรรมการเรียกชื่อ
ผู้เข้ารอบ 8 คนสุดท้าย
เรียงลำดับตามหมายเลข
สภาผู้แทนราษฎรลักเซมเบิร์ก
สภาผู้แทนราษฎรลักเซมเบิร์ก (D'Chamber, Chambre des Députés, Abgeordnetenkammer) เป็นสภานิติบัญญัติระบบสภาเดี่ยวแห่งราชรัฐลักเซมเบิร์ก ประกอบด้วยผู้แทนจำนวน 60 คน มาจากการเลือกตั้งโดยมีวาระครั้งละ 5 ปี จากการเลือกตั้งระบบสัดส่วน ในแบบเขตเลือกตั้งแบบมีผู้แทนหลายคนทั้ง 4 เขต ใช้วิธีโดนต์ในการคำนวนที่นั่ง โดยผู้ลงคะแนนสามารถลงคะแนนให้แก่ผู้สมัครจำนวนกี่รายก็ได้โดยขึ้นอยู่กับเขตเลือกตั้งนั้นๆ สภามีที่ทำการอยู่ที่ โอแตลเดอลาช็องบร์ นครลักเซมเบิร์ก
เดอะสตาร์ ค้นฟ้าคว้าดาว ปี 3
ตารางสรุปผลการแข่งขัน
รายละเอียดของการแข่งขันแต่ละรอบ และมีคะแนน 100 เสียงในห้องส่ง ดังนี้
สภาผู้แทนราษฎรลักเซมเบิร์ก
บทบาทของสภาผู้แทนราษฎรนั้นบัญญัติไว้ในหมวดที่ 4 ของรัฐธรรมนูญ โดยหมวดแรกนั้นกล่าวถึงวัตถุประสงค์ของสภาเพื่อมีหน้าที่เป็นตัวแทนของประเทศ ลักเซมเบิร์กเป็นประเทศที่มีประชาธิปไตยระบบรัฐสภา โดยมีสมาชิกผู้แทนราษฎรมาจากการเลือกตั้ง หน้าที่หลักของสภาคือการผ่านกฎหมายจะต้องได้รับการลงมติจำนวนสองครั้ง โดยจะต้องเว้นระยะเวลาอย่างน้อยสามเดือนระหว่างการลงมติในแต่ละครั้งถึงจะผ่านเป็นกฎหมายได้ การลงมติในแต่ละครั้งจะต้องได้รับเสียงข้างมากเด็ดขาดโดยองค์ประชุมจะต้องมีสมาชิกอย่างน้อยครึ่งหนึ่งของสมาชิกทั้งหมด
เดอะสตาร์ ค้นฟ้าคว้าดาว ปี 3
ลำดับการเรียกชื่อของ 8 ผู้เข้ารอบสุดท้าย
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
สัปดาห์เปิดตัว
ในสัปดาห์แรกของการถ่ายทอดสดรายการเดอะสตาร์ (4 มีนาคม พ.ศ. 2549) มีรายละเอียดดังนี้ หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 13.38%) จึงไม่สามารถเปิดเผยคะแนนได้
สัปดาห์ที่ 1
ในสัปดาห์ที่ 1 เป็นการแข่งขันในรอบเพลงช้า มีรายละเอียดดังนี้
คอนเสิร์ต 11 มีนาคม พ.ศ. 2549
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 16.53%) จึงไม่สามารถเปิดเผยคะแนนได้
สัปดาห์ที่ 2
ในสัปดาห์ที่ 2 เป็นการแข่งขันในรอบเพลงป๊อปแดนซ์ มีรายละเอียดดังนี้
คอนเสิร์ต 18 มีนาคม พ.ศ. 2549
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 17.42%) จึงไม่สามารถเปิดเผยคะแนนได้
สัปดาห์ที่ 3
ในสัปดาห์ที่ 3 เป็นการแข่งขันในรอบเพลงลูกทุ่ง มีรายละเอียดดังนี้
คอนเสิร์ต 25 มีนาคม พ.ศ. 2549
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 24.96%) จึงไม่สามารถเปิดเผยคะแนนได้
สัปดาห์ที่ 4
ในสัปดาห์ที่ 4 เป็นการแข่งขันในรอบเพลงร็อก มีรายละเอียดดังนี้
คอนเสิร์ต 1 เมษายน พ.ศ. 2549
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 30.85%) จึงไม่สามารถเปิดเผยคะแนนได้
สัปดาห์ที่ 5
ในสัปดาห์ที่ 5 เป็นการแข่งขันในรอบเพลงพี่เบิร์ด ธงไชย แมคอินไตย์ มีรายละเอียดดังนี้
สัปดาห์ที่ 6
ในสัปดาห์ที่ 6 เป็นการแข่งขันในรอบมินิคอนเสิร์ต 25 นาที มีรายละเอียดดังนี้
สัปดาห์ที่ 7
ในสัปดาห์ที่ 7 เป็นการแข่งขันในรอบมินิคอนเสิร์ต 30 นาที มีรายละเอียดดังนี้
วันประกาศผล 30 เมษายน พ.ศ. 2549
ในวันประกาศผลคะแนนรวม:เดอะสตาร์คนที่ 3 ของเมืองไทยได้แก่ อาร์ -อาณัตพล ศิริชุมแสง และ บี้ - สุกฤษฎิ์ วิเศษแก้ว ที่มีคะแนนเป็นอันดับสอง
แนลียู นาฌา
แนลียู บอร์ฌิส จี โซซา (Nélio Borges de Souza; 29 พฤศจิกายน ค.ศ. 1952, รีโอเดจาเนโร – 12 กรกฎาคม ค.ศ. 2018, อัลมีรังชีตามังดาแร) หรือที่รู้จักในชื่อ แนลียู นาฌา (Nélio Naja) เป็นนักมวยไทยชาวบราซิล เขาเป็นปรมาจารย์มวยไทยและเป็นผู้แนะนำกีฬาดังกล่าวในประเทศบราซิล เดิมที เขารู้จักรูปแบบการต่อสู้นี้ในช่วงที่เป็นทหารพลร่มในวิชาการบิน โดยได้พัฒนากระบวนยุทธหลังจากใช้เวลาสองปีในประเทศไทย
เขาเป็นหนึ่งในนักเทควันโดสายดำรายแรกของบราซิล และเป็นหนึ่งในผู้ก่อตั้งสมาคมมวยไทยรายแรกของบราซิล รวมทั้งรับผิดชอบการแข่งขันครั้งแรกในประเทศ ในช่วงต้นคริสต์ทศวรรษ 1980
ในคริสต์ทศวรรษ 1970 เขาย้ายไปที่กูรีชีบา และปรับเทคนิคมวยไทยแบบตะวันออกเพื่อก่อตั้ง บราซิลเลียนมวยไทย อีกทั้งปรับระบบการตั้งชื่อการชก ที่อยู่ในภาษาดั้งเดิมสำหรับคำศัพท์ภาษาเกาหลี รวมถึงเครื่องแต่งกาย โดยเริ่มสวมกิโมโนแทนกางเกงขาสั้น เนื่องด้วยกูรีชีบามีช่วงที่อากาศหนาวมาก ทั้งหมดนี้ ทำให้เขาได้รับการกล่าวว่าเป็น "บิดาแห่งมวยไทยของบราซิล"
หลังจากพัฒนาศิลปะการต่อสู้ในกูรีชีบา ลูกศิษย์ลูกหาของเขายังคงมีการพัฒนา เปลี่ยนเมืองให้มีการเอ่ยถึงรวมถึงโรงกีฬา เช่นเดียวกับการเอ่ยถึงวาลีตูดูที่เกิดขึ้นช่วงคริสต์ทศวรรษ 1990, ชัยชนะสูงสุดของอังเดร์ซง ซิลวา ผู้เรียนรู้และเชี่ยวชาญการต่อสู้ในเมืองหลวงของรัฐปารานา ตลอดจนความสำเร็จของเมารีซียู โชกุน, มูรีลู นินจา และโฌแซ "เปแล" ลังดี
เสียชีวิต
ในปีสุดท้ายของชีวิต เขาอาศัยอยู่อย่างสันโดษและปิดบังชื่อ โดยประสบปัญหาทางการเงิน ครั้นเมื่อวันที่ 12 กรกฎาคม ค.ศ. 2018 เขาถูกพบว่าเสียชีวิตในห้องหอพักที่เมืองอัลมีรังชีตามังดาแร ในปริมณฑลของกูรีชีบา
เดอะวักซีนส์
ก่อนตั้งวง
เดอะ วัคซีน ได้ถูกก่อตั้งขึ้นโดย Justin Young และ Freddie Cowan ในช่วง ซัมเมอร์ของปี 2009 โดยต่อมามีสมาชิกเพิ่มอีก 2 คน คือ Árni Hjörvar และ Pete Robertson ในเดือนต่อๆมาพวกเขาพยามทำเพลงดีๆ ออกมา และเพลงเดโมเพลงแรกของพวกเขา "If You Wanna" โดยที่พวกเขา ได้อัปโหลดลงใน YouTube ในเดือน สิงหาคม, และเพลงพวกเขาก็ได้รับการตอบรับเป็นอย่างดีแทบจะทันที จากผู้คน ซึ่ง1ในนั้น (Zane Lowe) ได้กล่าวไว้ว่า เพลงนี้เป็นเพลงที่เจ๋งที่สุดในโลก ในวันที่ 18 สิงหาคม หลังจากที่ได้โชว์เล็กๆ ครั้งแรกใน "เลสเตอร์" พวกเขาได้เริ่มเปิดตัวอย่างเป็นทางการ ที่ อเมริกา ระหว่างเดือน กันยายน- พศจิกายน และที่น่าสนใจที่สุดคงจะเป็นการโชว์เปิดตัวของพวกเขา ที่ เดอะ ฟลาวเวอร์พ็อต ในเดือน ตุลาคม โชว์ของพวกเค้ากวาดรางวัล 4 ใน 5 จาก เดอะ การ์เดียน และคำชม ว่า มันสุดยอด มันสนุกสนาน และน่าตื่นเต้น และเป็นไปอย่างที่ทุกคนคาดเอาไว้ ว่าวงนี้จะสามรถช่วยเปิดรูปแบบใหม่ในการเล่นกีต้าร์
ปี 2010-2011
ในวันที่ 29 พฤศจิกายน 2010 เดอะ วัคซีน ได้ปล่อยเพลงเพิ่มมา 2 เพลง "Wreckin' Bar (Ra Ra Ra) / Blow It Up" MV เพลงของเขาทั้งสองเพลง ได้ผู้กำกับ Doug hart จาก The Jesus & Mary Chain ที่มีขื่อเสียงมาช่วยทำ โดยในอเมริกาพวกเขาทำยอดขายได้ถึง 1000 แผ่น และได้ออกอัลบั้มกับ Marshall Teller Records. แค่ 24 วินาทีจากการปล่อยเพลง Wreckin 'bar ไป เพลงนี้ก็ได้รับ สมยานามว่า "เป็นเพลงแห่งวันนี้" จาก นิตยสาร Q magazine ทั้งยังได้เสียงตอบรับที่ดีมาก วงเริ่มออกทัวร์คอนเสิร์ตอีกครั้ง ในอเมริกาในช่วง ปลายปี (โดยทั้งวงเห็นพ้องต้องกันว่า จะทำการบันทึกเพลงเปิดตัวไปด้วย) และยังมีคนติดตามอย่างผู้ผลิตสารคดีจาก Vice magazine, พวกเขาได้อัดเพลงผ่านวิทยุครั้งแรกจาก Marc Riley's ใน BBC Radio 6 Music ในวันที่ 6 ธันวาคม 2010
ในวันที่ 5 มกราคม 2011 พวกเขาได้อยู่อันดับที่ 3 ใน BBC's Sound of 2011 และในอาทิตย์เดียวกัน พวกเขาได้ปรากฏตัวต่อสาธารณะภายใต้การดูแลของ NME Magazine พวกเขาได้รายได้จากการเริ่มทัวร์ 2011 จาก NME Awards Tour ต่อมาพวกเขาก็เดินทางกลับมาที่นิวยอร์ก ในอเมริกา พวกเขาถูกจับตาดูโดย Debbie Harry, ต่อมาพวกเขาได้รับการเซ็นสัญญากับค่าย Columbia Records เพลงแรกที่ถูกปล่อยออกมาหลังจากนั้นคือเพลง "Post Break-Up Sex" ในวันที่ 24 มกราคม 2011 หลังจากปล่อยเพลงได้ไม่นาน Post break-up sex ได้เข้าไปอยู่อันดับที่ 32 ในชาร์ตของ อเมริกา ซึ่งหลังจากนั้นชื่อของ เดอะวักซีน ก็ได้ถูกเสนอให้เข้าชิงรางวัล "MTV Award" สาขา "Best New Band of 2011" ในวันที่ 14 มีนาคม 2011 เดอะวักซีนก็ปล่อย อัลบั้มแรกของพวกเขา "What Did You Expect From the Vaccines?" ประจวบเหมาะกับการเปิดตัว อัลบั้มใหม่ของ "The Strokes"
อัลบั้ม
2010 : What Did You Expect from the Vaccines?
2012 : Come Of Age
ป้อมอาเมร์
ป้อมอาเมร์ (आमेर क़िला, Amer Fort) หรือ ป้อมอัมเบร์ (Amber Fort) ตั้งอยู่ที่เมืองอาเมร์ ชานเมืองชัยปุระ รัฐราชสถาน ประเทศอินเดีย ซึ่งเป็นเมืองเล็กๆที่มีขนาดเพียง 4 km2 ห่างจากชัยปุระเป็นระยะทาง 11 km ป้อมอาเมร์นั้นเป็นหนึ่งในสถานที่ท่องเที่ยวที่สำคัญที่สุดแห่งหนึ่งของชัยปุระ โดยที่ตั้งนั้นโดดเด่นอยู่บนผาหินเหนือทะเลสาบ สร้างโดยมหาราชา มาน สิงห์ที่ 1 ป้อมปราการแห่งนี้มีชื่อเสียงทางด้านสถาปัตยกรรมซึ่งผสมผสานกันระหว่างศิลปะฮินดูและศิลปะราชปุตอันเป็นเอกลักษณ์ สามารถมองเห็นได้จากระยะทางไกลเนื่องจากมีขนาดกำแพงปราการที่ใหญ่และแน่นหนา พร้อมประตูทางเข้าหลายแห่ง ถนนที่ปูด้วยหินหลายสาย ซึ่งเมื่ออยู่บนป้อมแล้วสามารถมองเห็นทะเลสาบเมาตาได้อย่างชัดเจนบริเวณด้านหน้า
ความสวยงามของบรรยากาศของป้อมอาเมร์นั้นซ่อนอยู่ภายในกำแพงเมืองที่แบ่งเป็นทั้งหมด 4 ชั้น (แต่ละชั้นคั่นด้วยทางเดินกว้าง) โดยภายในเป็นหมู่พระที่นั่งซึ่งสร้างจากหินทรายสีแดงและหินอ่อน หมู่พระที่นั่งภายในป้อมอาเมร์ประกอบด้วย ทิวันเนอาม (Diwan-E-Aam) หรือท้องพระโรง, ทิวันเนฆัส (Diwan-e-Khas) หรือท้องพระโรงส่วนพระองค์, ศีษมหัล (Shish Mahal) พระตำหนักซึ่งเป็นห้องทรงประดับกระจกสำหรับมหาราช และ ชยมนเทียร (Jai Mandir) ซึ่งเป็นตำหนักอยู่บนชั้นสอง, อารามบาฆ (Aram Bagh) ซึ่งเป็นสวนสวยจัดเป็นรูปดาวแฉกแบบโมกุลคั่นกลางระหว่างอาคาร และ สุชนิวาส (Sukh Niwas) ซึ่งเป็นพระตำหนักที่ใช้การปรับอากาศภายในพระตำหนักให้เย็นลงด้วยการทำให้ลมเป่าผ่านรางน้ำตกที่มีอยู่โดยรอบภายในพระตำหนัก ทำให้ภายในตำหนักนี้มีอากาศเย็นอยู่เสมอ จากลักษณะโดยรวมอันสวยงามของบริเวณภายในป้อม จึงนิยมเรียกป้อมแห่งนี้อีกอย่างหนึ่งว่า "พระราชวังอาเมร์" พระราชวังในป้อมอาเมร์นี้เคยเป็นที่ประทับของราชปุต มหาราชา และพระราชวงศ์ของอาเมร์ในอดีต นอกจากนี้บริเวณประตูทางเข้าพระราชวังใกล้กับประตูคเณศ เป็นที่ตั้งของมนเทียรศิลามาตาเทวีซึ่งภายในมีศาลบูชาพระแม่ทุรคา ซึ่งเป็นเทพเจ้าแห่งสงคราม ซึ่งมหาราชา มาน สิงห์ทรงเคารพบูชาอย่างสูง เนื่องจากพระองค์ได้ทรงพระสุบินถึงพระแม่ทุรคาทูลให้ทราบว่าพระองค์จะชนะสงครามกับมหาราชาแห่งเบงกอลในปีค.ศ. 1604
ป้อมอาเมร์ และป้อมชยครห์ ทั้งสองนั้นตั้งอยู่บนเขาจีลกาตีละ (Cheel ka Teela) อันเป็นส่วนหนึ่งของเทือกเขาอะราวัลลี ทั้งสองป้อมนี้ถือว่าเป็นสถานที่เดียวกัน เนื่องจากสามารถเดินทางหากันได้โดยทางเชื่อมใต้ดิน ซึ่งใช้เป็นทางหลบหนีสำหรับเชื้อพระวงศ์ในกรณีที่ป้อมอาเมร์นั้นถูกยึดครอง
จากสถิติปีค.ศ. 2007 จำนวนนักท่องเที่ยวที่มาเยี่ยมชมป้อมอาเมร์มีจำนวนถึง 5,000 คนต่อวัน และ 1.4 ล้านคนต่อปี
วัดละหารใหญ่
วัดละหารใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอบ้านค่าย จังหวัดระยอง
วัดละหารใหญ่ตั้งวัดเมื่อ พ.ศ. 2340 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557 ไม่ปรากฏหลักฐานการสร้างที่ชัดเจน แต่ในจารึกการสร้างอุโบสถหลังเก่าที่ชำรุดนั้น จารึกไว้ว่าอุโบสถได้สร้างขึ้นเมื่อ จ.ศ. 1199 ตรงกับ ปีระกา เดือน 4 แรม 11 ค่ำ วันพุธ ต่อมาได้มีการรื้อถอนอุโบสถ โดยมีการสร้างใหม่เพื่อทดแทนหลังเดิม ผู้มีอาวุโสเล่าว่าวัดละหารใหญ่เป็นวัดที่สร้างเป็นวัดที่ 4 ของจังหวัดระยอง สมัยนั้นชาวบ้านที่อยากให้ลูกหลานได้เรียนหนังสือ จะส่งไปเรียนที่วัดละหารใหญ่ ที่วัดยังมีสอนภาษาขอม ภาษาไทย ก่อนจะอุปสมบท
วัดละหารใหญ่มีพระเกจิอาจารย์ดังอย่างหลวงปู่สิน เจ้าตำรับพระขุนแผนพรายกุมาร
โนล แกลลาเกอร์
โนล ทอมัส เดวิด แกลลาเกอร์ (Noel Thomas David Gallagher; 29 พฤษภาคม ค.ศ. 1967) เป็น นักร้อง นักแต่งเพลง นักดนตรีชาวอังกฤษ เขายังทำหน้าที่เป็นมือกีตาร์และร้องนำอีกทั้งยังมีส่วนในการแต่งเนื้อเพลงในวงร็อคอังกฤษ โอเอซิส
ประวัติ
แกลลาเกอร์เกิดในลองไซท์, แมนเชสเตอร์ เป็นบุตรของชาวไอริซ มีพ่อแม่ เพ็กกี้และโทมัส แกลลาเกอร์ เขาเป็นลูกคนที่สอง หลังจากพอล แอนโธนี่ แกลลาเกอร์ได้คลอด , และไม่นานนักน้องชาย เลียม แกลลาเกอร์ ได้เกิดเมื่อปี 1972 ตระกูลแกลลาเกอร์ได้ย้ายไปยังเขต Ashburn Avenue ในเมืองเบอร์เนจ , แมนเชสเตอร์ แกลลาเกอร์เริ่มเรียนรู้กีตาร์เมื่ออายุ 13 อีกทั้งยังทำงานก่อสร้างเป็นรายได้เสริม เขายังทำงานให้กับวงดนตรีท้องถิ่นในแมนเชสเตอร์ Inspiral Carpets เป็นคนยกเครื่องวงดนตรีและเจ้าหน้าที่เทคนิค ในปี 2531 ขณะที่ออกทัวร์คอนเสริ์ตกับพวกเขา เขาได้รู้ว่าน้องชายของเขา เลียม แกลลาเกอร์ ได้ตั้งวงดนตรีขึ้นมา The Rain ซึ่งท้ายสุดก็ได้รับชื่อว่าโอเอซิส หลังจากที่แกลลาเกอร์กลับมาประเทศอังกฤษ เขาถูกชักเชิญโดยน้องชายของเขาให้มารวมวงโอเอซิสในฐานะนักแต่งเพลงและมือกีตาร์
อัลบั้มสตูดิโอชุดแรกของโอเอซิส, Definitely Maybe (1994) ซึ่งเป็นจุดเริ่มต้นของวงที่จะทำให้แนวเพลง บริตป็อป เริ่มเป็นที่รู้จักในวงกว้าง อัลบั้มสตูดิอชุดที่สอง (What's the Story) Morning Glory? (2538) ในอัลบั้มนี้วงโอเอซิสขึ้นท็อปในอัลบั้มชาร์จของประเทศต่างๆเป็นจำนวนมาก และสตูดิโออัลบั้มลำดับที่สามของพวกเขา Be Here Now (1997) นับเป็นอัลบั้มทีขายได้อย่างรวดเร็วตั้งแต่ปล่อยอัลบั้มในประวัติศาสตร์ชาร์จอังกฤษ แนวเพลงบริตป็อปในที่สุดก็เริ่มหมดความนิยมไปและอีกสองอัลบั้มของโอเอซิสก็ไม่ประสบความสำเร็จอย่างเท่าที่ควรมากนัก อย่างไรก็ตาม, สตูดิโอสองอัลบั้มสุดท้ายของวง , Don't Believe The Truth (2005) และ Dig Out Your Soul (2008) ถูกนักวิจารณ์เพลงจำนวนมากยกย่องว่าเป็นอัลบั้มที่มีความพยายามอย่างสูงในรอบหลายปีที่ผ่านมาและเรียกได้ว่าประสบความสำเร็จอย่างมาก ในวันที่ 28 สิงหาคม 2009 เกิดเหตุการณ์การทะเลาะกันระหว่างเลียมและโนล ก่อนที่จะเดินทางไปยังปารีส โนล แกลลาเกอร์ประกาศลาออกจากวง โอเอซิส ในวันที่ 23 ตุลาคม 2009 เขาออกมาให้สัมภาษณ์ว่าจะไปทำผลงานเดี่ยวแทน. โนล แกลลาเกอร์ได้ก่อตั้งวงดนตรี Noel Gallagher'S High Flying Birds ขึ้นมา
แกลลาเกอร์ทำงานกับโอเอซิสที่เต็มไปด้วยความยุ่งเหยิง ในช่วงจุดที่ได้รับความนิยมของแนวเพลงบริตป็อป การทะเลาะกันของพี่น้องแกลลาเกอร์ จนทำให้สำนักพิมพ์จำนวนมากนำไปเขียนเกี่ยวกับสองพี่น้องแกลลาเกอร์ที่มักจะแข่งขันชิงดีชิงเด่นกับวง เบลอ อยู่เป็นประจำซึ่งเนื่องจากทั้งสองวงรู้จักกันอยู่แล้ว อย่างไรก็ตาม, เขาก็ได้รับการยกย่องว่าเป็นส่วนสำคัญในการทำให้แนวเพลงบริตป็อปเป็นที่รู้จักอย่างมากในปัจจุบัน  หลายคนได้ยกย่องการแต่งเพลงของแกลลาเกอร์ กับจอร์จ มาร์ตินซึ่งบอกโนล แกลลาเกอร์ว่า เป็นนักแต่งเพลงที่ดีที่สุดในช่วงรุ่นของเขา
ชีวิตส่วนตัว
พ.ศ. 2554-ปัจจุบัน : โนล แกลลาเกอร์ แต่งงานกับ ซาร่า แม็คโดนัลด์ มีบุตรชายด้วยกันสองคน คือ ซันนี แพทริก แม็กโดนัลด์ แกลลาเกอร์ และ โดโนแวน รอรี่ แม็กโดนัลด์ แกลลาเกอร์ โนลกล่าวว่าเขาไม่อนุญาตให้ลูกชายทั้งสองคนเล่นโซเชียลมีเดียใดๆทั้งสิ้น
นอกจากนี้ โนล แกลลาเกอร์ยังมีเพื่อนสนิทเป็นเหล่าคนดังในวงการบันเทิงมากมาย เช่น เคต มอส, จอห์นนี เดปป์ , เบรดลีย์ คูเปอร์
การสมรสเพศเดียวกันในแคนาดา
การสมรสเพศเดียวกันชอบด้วยกฎหมายในประเทศแคนาดาตั้งแต่วันที่ 20 กรกฎาคม ค.ศ. 2005 เป็นต้นมา ประเทศแคนาดาจึงกลายเป็นประเทศที่สี่ของโลกและประเทศแรกในทวีปอเมริกาที่การสมรสเพศเดียวกันชอบด้วยกฎหมาย ภายหลังจากการประกาศใช้พระราชบัญญัติการสมรสของพลเมือง (Civil Marriage Act) ที่ได้เปลี่ยนนิยามการสมรสที่เป็นกลางทางเพศ ตั้งแต่ปี ค.ศ. 2003 เป็นต้นมา คำพิพากษาศาลต่างๆ ได้ทำให้การสมรสเพศเดียวกันชอบด้วยกฎหมายใน 8 จังหวัดจากทั้งหมด 10 จังหวัดและ 1 ใน 3 ดินแดนของประเทศ ซึ่งมีประชากรกว่า 90% อาศัยอยู่ ก่อนหน้าการประกาศใช้กฎหมายดังกล่าว คู่ครองเพศเดียวกันกว่า 3,000 คู่ได้ทำการสมรสแล้วในพื้นที่นั้น ส่วนสิทธิประโยชน์ทางกฎหมายอันเนื่องมาจากการสมรสได้ครอบคลุมถึงคู่ครองเพศเดียวกันที่อยู่อาศัยร่วมกันมาตั้งแต่ปี ค.ศ. 1999 แล้ว
รัฐบาลเสียงข้างน้อยของพรรคลิเบอรัล นำโดยนายกรัฐมนตรี พอล มาร์ติน ได้เสนอร่างกฎหมายฉบับดังกล่าวในชื่อ "ร่าง C-38" ต่อสภาผู้แทนราษฎรแคนาดาเมื่อวันที่ 1 กุมภาพันธ์ ค.ศ. 2005 ซึ่งร่างกฎหมายฉบับดังกล่าวผ่านสภาผู้แทนราษฎรเมื่อวันที่ 28 มิถุนายน ค.ศ. 2005 และวุฒิสภาเมื่อวันที่ 19 กรกฎาคม ค.ศ. 2005 และได้รับพระบรมราชานุญาตมีผลใช้บังคับในวันถัดมา ภายหลังจากการเลือกตั้งทั่วไปในแคนาดา ค.ศ. 2006 ซึ่งพรรคอนุรักษนิยมได้รับชัยชนะ และจัดตั้งรัฐบาลชุดใหม่ภายใต้การนำของนายกรัฐมนตรี สตีเฟน ฮาร์เปอร์ สภาผู้แทนราษฎรได้ลงคะแนนเสียงไม่รับรองการเสนอญัตติเพื่อพิจารณากฎหมายดังกล่าวขึ้นมาอีกครั้งหนึ่งด้วยคะแนนเสียง 175 ต่อ 123 เมื่อวันที่ 7 ธันวาคม ค.ศ. 2006 ทำให้กฎหมายฉบับดังกล่าวมีผลบังคับใช้ต่อไป การลงคะแนนเสียงครั้งนี้เป็นการลงคะแนนเสียงสนับสนุนการสมรสเพศเดียวกันครั้งที่สามโดยรัฐสภา 3 สมัยภายใต้นายกรัฐมนตรี 3 คนดังที่จะได้กล่าวเบื้องล่าง
วอลเลย์บอลเยาวชนหญิงชิงแชมป์เอเชีย 2000
วอลเลย์บอลเยาวชนหญิงชิงแชมป์เอเชีย 2000 เป็นครั้งที่ 10 ของการแข่งขัน จัดขึ้นที่Dagupan City, ประเทศฟิลิปปินส์ ระหว่างวันที่ 12 - 17 กันยายน พ.ศ. 2543
กีฬาฟุตบอลในโอลิมปิกฤดูร้อน 2020 – รอบคัดเลือกชาย
การแข่งขันฟุตบอลในโอลิมปิกฤดูร้อน 2020 – รอบคัดเลือกชาย เป็นการแข่งขันรอบคัดเลือกเพื่อคัด 16 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าจัดการแข่งขัน 1 ทีม และอีก 15 ทีมคัดโดยสมาพันธ์ฟุตบอลทั้ง 6 ทวีป
ทีมที่เข้ารอบคัดเลือก
หมายเหตุ:
ฟิล์มบางกอก
ฟิล์ม บางกอก (อังกฤษ: FILM Bangkok) เป็นบริษัทผู้สร้างและจัดจำหน่ายภาพยนตร์ไทยในอดีต ที่มีผลงานในช่วงปี พ.ศ. 2543-พ.ศ. 2548 โดยเป็นบริษัทในเครือ บีอีซี เทโร บริหารงานโดย ไบรอัน มาร์คาร์ และ อดิเรก วัฏลีลา (อังเคิล) มีผลงานสร้างภาพยนตร์จนได้รับความสำเร็จสูงสุดจากเรื่อง บางระจัน ปัจจุบันปิดตัวลงแล้ว เนื่องจากผลงานในระยะหลังกลับไม่ค่อยได้รับความสนใจมากนัก โดยช่วงนี้ใช้ชื่อผู้สร้างว่า เฉลิมไทย สตูดิโอ
ประเทศเซเชลส์ในโอลิมปิกเยาวชนฤดูร้อน 2018
ประเทศเซเชลส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเซเชลส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเซเชลส์ไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
โรงพยาบาลมิตรภาพจีน-ญี่ปุ่น
โรงพยาบาลมิตรภาพจีน-ญี่ปุ่น (中日友好医院) มีชื่อย่อว่า โรงพยาบาลจีน-ญี่ปุ่น ได้รับการก่อตั้งขึ้นโดยความร่วมมือของรัฐบาลจีนและญี่ปุ่นในช่วงคริสต์ทศวรรษ 1980 โรงพยาบาลนี้ผูกพันโดยตรงกับกระทรวงสาธารณสุขของจีนตั้งแต่เปิดดำเนินการวันแรกเมื่อวันที่ 23 ตุลาคม ค.ศ. 1984 และตั้งอยู่ที่ถนนอิงฮัวหยวนตะวันออก เขตเฉาหยาง ปักกิ่ง โรงพยาบาลดังกล่าวครอบคลุมพื้นที่ 9.7 ha โดยมีพื้นของสิ่งอำนวยความสะดวกขนาด 180000 sqm ภายในโรงพยาบาลมี 1,500 เตียง 58 แผนก รวมถึงศูนย์วิจัยและการศึกษาทางคลินิก อีกทั้งมีการดูแลผู้ป่วยหนักและการรักษาโรคที่รุนแรงในฐานะจุดสนใจหลัก ตลอดจนการบำบัดด้วยยาแบบผสมผสานตะวันออก-ตะวันตกในฐานะสาขาเพิ่มเติมของความเชี่ยวชาญ ทั้งนี้ โรงพยาบาลดังกล่าวมักจะให้การดูแลด้านสุขภาพโดยเจ้าหน้าที่ระดับสูงจากกว่า 100 ประเทศและภูมิภาค
โรงพยาบาลแห่งนี้เป็นโรงพยาบาลเพื่อการเรียนการสอนของคณะแพทยศาสตร์ มหาวิทยาลัยปักกิ่ง, มหาวิทยาลัยการแพทย์แผนโบราณแห่งนครปักกิ่ง, มหาวิทยาลัยการแพทย์จีน และมหาวิทยาลัยการแพทย์เทียนจิน เป็นต้น ตลอดจนโรงพยาบาลดังกล่าวดำเนินการด้านเวชบริบาล, การศึกษา, การวิจัยทางวิทยาศาสตร์, เวชศาสตร์ป้องกัน และการฟื้นฟูสมรรถภาพ
ภาพรวม
โรงพยาบาลมิตรภาพจีน-ญี่ปุ่น ได้รับการกำหนดให้เป็นโรงพยาบาลระดับตติยภูมิ ระดับเอ ใน ค.ศ. 1993 นอกจากนี้ ยังได้รับการจัดอันดับให้เป็นหนึ่งใน “โรงพยาบาล 10 อันดับแรกในปักกิ่ง” และเป็นหนึ่งใน “โรงพยาบาล 100 อันดับสูงสุดในประเทศจีน” ครั้นใน ค.ศ. 2001 ได้รับการจัดอันดับให้เป็นหนึ่งในโรงพยาบาลบริการสุขภาพของรัฐบาลกลาง โดยทำหน้าที่เป็นโรงพยาบาลสำหรับนักศึกษาแพทย์ฝึกหัดจากมหาวิทยาลัยปักกิ่งและมหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง กระทั่งใน ค.ศ. 2004 โรงพยาบาลนี้ได้เป็นโรงพยาบาลแห่งแรกที่ให้บริการการรักษาผู้ป่วยนอกตลอดทั้งปีโดยไม่ปิดทำการในวันหยุด
ใน ค.ศ. 2005 โรงพยาบาลนี้ได้รับการตั้งชื่อว่า "ศูนย์การแพทย์บูรณาการแห่งชาติสำหรับโรคระบบหัวใจหลอดเลือด" และ "ศูนย์วิจัยความเจ็บปวดทางคลินิกแห่งชาติ" ในนามกระทรวงสุขภาพจีน โรงพยาบาลแห่งนี้รับผิดชอบโครงการวิจัยในสาขาวักกวิทยา, ประสาทวิทยา, หทัยวิทยา, ออร์โธปิดิกส์ และวิทยามะเร็งแพทย์แผนจีน (TCM) ซึ่งอยู่ภายใต้การบริหารแพทย์แผนจีนแห่งชาติ ทั้งนี้ มีสองโครงการที่นำเสนอโดยโรงพยาบาล ได้แก่ เคมีบำบัดด้วยไฟฟ้า และ "การบำบัดของอัน" ในการศึกษาเกี่ยวกับลำไส้ใหญ่และทวารหนัก โดยได้รับการจัดอันดับโดยกระทรวงสุขภาพจีนให้เป็นหนึ่งใน 100 โครงการชั้นนำแห่งทศวรรษ ส่วนแผนกต่าง ๆ รวมถึงออร์โธปิดิกส์, วิทยารูมาติกแพทย์แผนจีน และเคมีบำบัดด้วยไฟฟ้า ได้รับผิดชอบโครงการหลักภายใต้กองทุนสนับสนุนทุนพัฒนาการแพทย์
ครั้นใน ค.ศ. 2006 โรงพยาบาลนี้ได้รับการกำหนดให้เป็นสถาบันทางการแพทย์ที่ได้รับการแต่งตั้งระดับเอ โดยสามารถให้บริการแก่ผู้ถือกรมธรรม์ประกันภัยภายในปักกิ่ง ซึ่งในบรรดาพนักงาน มีพนักงานมากกว่า 450 คนที่มีตำแหน่งขั้นสูงและตำแหน่งทางเทคนิค โดยเกือบ 400 คนมีวุฒิการศึกษาระดับปริญญาโทหรือสูงกว่า โรงพยาบาลเป็นเจ้าของอุปกรณ์ทางการแพทย์ เช่น เอ็มอาร์ไอ, สไปรอล ซีที, ดีเอสเอ, เอ็มแอลเอ, เครื่องอัลตราซาวด์ชนิดสี, ระบบนำร่องปฏิบัติการ และเครื่องวิเคราะห์ชีวเคมีอัตโนมัติ เป็นต้น
ในฐานะสถาบันทางการแพทย์ขนาดใหญ่ในประเทศจีน โรงพยาบาลมิตรภาพจีน-ญี่ปุ่น ได้รับการจัดอันดับให้เป็น "โรงพยาบาลที่ดีที่สุดสำหรับชาวต่างชาติในปักกิ่ง" โดยสมาคมเพื่อชาวต่างชาติ รวมถึงมีการจัดตั้งโครงการความร่วมมือร่วมกับมหาวิทยาลัย, สถานศึกษา และสถาบันทางการแพทย์ในประเทศญี่ปุ่น, สหรัฐ, ฝรั่งเศส และเกาหลี
รัฐบาลแห่งชาติจีนยกย่องให้โรงพยาบาลมิตรภาพจีน-ญี่ปุ่น เป็นตัวอย่างของจิตวิญญาณแห่งชาติ ครั้นเมื่อใน ค.ศ. 2003 ได้รับการกำหนดให้เป็นโรงพยาบาลหลักในการต่อสู้กับโรคซาร์ส ตลอดจนโรงพยาบาลแห่งนี้เป็นศูนย์การแพทย์ที่ได้รับการแต่งตั้งสำหรับโอลิมปิกฤดูร้อน 2008 นอกเหนือจากการคุ้มครองรักษาผู้ชมและผู้เข้าร่วมในสนามกีฬาแห่งชาติ ("สนามรังนก") แล้ว โรงพยาบาลนี้ยังเป็นสถานพยาบาลหลักที่ให้บริการแก่นักกีฬา, ผู้ฝึกสอน, ผู้ตัดสิน และเจ้าหน้าที่
ตั้งแต่ ค.ศ. 1984 เป็นต้นมา โครงการความร่วมมือระหว่างโรงพยาบาลและมหาวิทยาลัยในต่างประเทศได้จัดตั้งขึ้น ซึ่งรวมถึงมหาวิทยาลัยโตเกียว, มหาวิทยาลัยเคโอ, มหาวิทยาลัยโอซากะ, มหาวิทยาลัยวอชิงตัน เซนต์หลุยส์, มหาวิทยาลัยฮาร์วาร์ด, มหาวิทยาลัยเคมบริดจ์ และโรงเรียนสารพัดช่างเฮลซิงกิ
ขอบเขตการให้บริการ
บริการทางคลินิก:
ที่ตั้งและการเข้าถึง
โรงพยาบาลมิตรภาพจีน-ญี่ปุ่น ตั้งอยู่ที่ถนนอิงฮัว (ซากูระ) ตะวันออก เขตเฉาหยาง 100029 โดยสถานีรถไฟใต้ดินที่ใกล้ที่สุดคือกวงซีเหมินและฉาวเหย้าจูบนสาย 13 และสาย 10 ตลอดจนฮุ่ยซินซีเจียเป่ยโข่วบนสาย 5
แผ่นดินไหวมิโนะ–โอวาริ ค.ศ. 1891
'''แผ่นดินไหวมิโนะ–โอวาริ ค.ศ. 1891''' เป็นแผ่นดินไหวครั้งใหญ่ที่สร้างความเสียหายให้กับแคว้นมิโนะ และแคว้นโอวาริ ซึ่งในปัจจุบันคือจังหวัดกิฟุ แผ่นดินไหวสร้างความเสียหายอย่างรุนแรงให้กับที่ราบโนบิ แผ่นดินไหวเกิดในช่วงเช้าตรู่ของวันที่ 28 ตุลาคม ค.ศ. 1891 มีขนาดคลื่นพื้นผิว 8.0 และขนาดมาตราขนาดโมเมนต์ 7.5 เหตุการณ์นี้เรียกว่า'''แผ่นดินไหวใหญ่มิโนะ-โอวาริ ค.ศ. 1891  หรือแผ่นดินไหวครั้งใหญ่กิฟุ  และแผ่นดินไหวครั้งใหญ่โนบิ'''  ซึ่งเป็นหนึ่งในแผ่นดินไหวครั้งใหญ่ที่สุดที่รู้จักกันในประเทศญี่ปุ่น
แผ่นดินไหวเกิดขึ้นในยุคเมจิซึ่งเป็นช่วงเวลาที่ญี่ปุ่นกำลังเผชิญกับการเปลี่ยนแปลงไปสู่ประเทศอุตสาหกรรม และในช่วงที่มีการพัฒนาความเข้าใจทางวิทยาศาสตร์ในหลายสาขา ทำให้ความเสียหายจากเหตุการณ์และจำนวนผู้เสียชีวิตจึงมีความสําคัญ แผ่นดินไหวทำให้รอยเลื่อนเนโอดานิยกตัวสูงขึ้นซึ่งมองเห็นการยกตัวได้ชัดจากภาพถ่ายทางอากาศบนพื้นผิวโลก ทำให้นักวิทยาศาสตร์มีโอกาสในการตรวจสอบภาคสนามและสามารถนำไปสู่ความเข้าใจเกี่ยวกับผารอยเลื่อนที่มักจะเกิดหลังจากแผ่นดินไหว
บทนำ
บันทึกของแผ่นดินไหวและสึนามิทางประวัติศาสตร์ของญี่ปุ่นมีหลักฐานมากกว่าประเทศอื่น ๆ ที่อยู่ตามริมฝั่งมหาสมุทรแปซิฟิก บันทึกครั้งแรกเกิดขึ้นใน ค.ศ. 416 เอกสารทางประวัติศาสตร์เหล่านี้สนับสนุนในการตรวจสอบเพื่อหาวันที่ของแผ่นดินไหวในแคสคาเดีย ค.ศ. 1700 ที่เกิดขึ้นนอกชายฝั่งมหาสมุทรแปซิฟิกทางตะวันตกเฉียงเหนือของทวีปอเมริกาเหนือ ปัญหาเกี่ยวแผ่นดินไหวในญี่ปุ่นมีความสําคัญหลังจากเกิดแผ่นดินไหวนันไค ค.ศ. 1854 ซึ่งทำให้เกิดความเสียหายรุนแรงในทางตะวันตกเฉียงใต้ของประเทศ หลังจากรัฐบาลเอโดะถูกแทนที่ด้วยจักรวรรดิในยุคเมจิได้มีการมุ่งเน้นไปที่การพัฒนาสังคมญี่ปุ่นตามมาตรฐานตะวันตกโดยเฉพาะในด้านวิทยาศาสตร์
ในขณะที่รัฐบาลนําผู้เชี่ยวชาญจากต่างประเทศมาทำงานในระหว่างการสร้างโครงสร้างพื้นฐานที่ทันสมัยเพื่อรองรับการเกิดแผ่นดินไหว ในระหว่างการจัดตั้งวิทยาศาสตร์ใหม่ด้านวิทยาแผ่นดินไหวใน ค.ศ. 1876 จอห์น มิลน์มาจากอังกฤษเพื่อเข้าสอนที่วิทยาลัยวิศวกรรมอิมพีเรียลในโตเกียว หลังจากแผ่นดินไหวเมื่อวันที่ 22 กุมภาพันธ์ ค.ศ. 1880 มิลน์หันสนใจแผ่นดินไหวเป็นหลักในการศึกษา แผ่นดินไหวครั้งนั้นยังก่อให้เกิดการก่อตั้งสมาคมแผ่นดินไหวแห่งประเทศญี่ปุ่นซึ่งเป็นองค์กรที่ช่วยให้นักวิทยาศาสตร์ต่างชาติประสานงานกันในการทำงาน หลังจากนั้นไม่นานญี่ปุ่นมีองค์กรเป็นของตนเองในนามกรมอุตุนิยมวิทยาญี่ปุ่นซึ่งคอยควบคุมระบบการรายงานแผ่นดินไหวซึ่งสร้างขึ้นครั้งแรกโดยมิลน์ใน ค.ศ. 1891 และได้รับการพัฒนาโดยนักแผ่นดินไหวฟูซากิจิ โอโมริได้พัฒนากฎการสลายตัวของแผ่นดินไหวตาม
ลักษณะเปลือกโลก
เกาะหลักของญี่ปุ่นสี่เกาะคือคีวชู ชิโกกุ ฮนชู และฮกไกโดอยู่ในแนวนูนชี้ไปยังมหาสมุทรแปซิฟิก ในขณะที่ร่องลึกก้นสมุทรที่อยู่ด้านตะวันตกของแผ่นแปซิฟิกจะนูนออกมาในทิศทางตรงกันข้ามกับแผ่นยูเรเชีย เปลือกโลกภาคพื้นทวีปที่ที่อยู่เหนือเขตมุดตัวเคยมีความเกี่ยวข้องกับแผ่นยูเรเชียมาก่อน แต่ทางเหนือของเกาะฮนชูและฮกไกโดในทางปฏิบัตินั้นเป็นส่วนหนึ่งของแผ่นอเมริกาเหนือแต่เนื่องจากขอบเขตของแผ่นมีรอยต่อที่ไม่ดีระหว่างไซบีเรียตะวันออกและอะแลสกา และมีแผนที่ก่อตัวขึ้นใหม่ทางตะวันออกของทะเลญี่ปุ่นจึงเรียกแผนที่กำเนิดใหม่ว่าแผ่นโอค็อตสค์ ขอบเปลือกโลกทางตะวันตกเฉียงใต้เรียกว่าเส้นแปรสัณฐานอิโตอิงาวะ-ชิซูโอกะ เป็นบริเวณที่มีรอยเลื่อนที่ตัดผ่านความกว้างใจกลางเกาะฮนชูแต่ก็ไม่ได้เกิดแผ่นดินไหวครั้งใหญ่ แม้ว่าจะมีการเคลื่อนไปทางตะวันตกมีรอยเลื่อนอาเตรา มิโบโระ อาโทสึงาวะ และโนบิ รอยเลื่อนเหล่านี้ล้วนก่อให้เกิดแผ่นดินไหวใหญ่ แต่ได้มีสองเหตุการณ์ที่เกิดขึ้นนอกเหนือจากรอยเลื่อนดังกล่าวคือแผ่นดินไหวในมิคาวะ ค.ศ. 1945 ที่ส่งผลกระทบในนาโงยะอันเนื่องมาจากรอยเลื่อนฟูโกซุ และแผ่นดินไหวในจังหวัดฟูกูอิ ค.ศ. 1948 ที่เกิดขึ้นใกล้กับทะเลญี่ปุ่น
แผ่นดินไหว
เหตุการณ์ในเดือนตุลาคม ค.ศ. 1891 เป็นหนึ่งในแผ่นดินไหวครั้งใหญ่ที่สุดที่บันทึกไว้ในประวัติศาสตร์ญี่ปุ่น รอยเลื่อนมีความยาว 80 กิโลเมตร (50 ไมล์) มีการกระจัดในแนวนอนสูงถึง 8 เมตร (26 ฟุต) และไถลในแนวตั้งในช่วง 2-3 เมตร (6 ฟุต 7 นิ้ว - 9 ฟุต 10 นิ้ว) ในยุคนั้นนักวิทยาศาสตร์เชื่อว่าแผ่นดินไหวขนาดใหญ่แต่อยู่ตื้น ๆ เป็นผลมาจากหินหนืดเคลื่อนตัวใต้ดินหรือแม้แต่การระเบิดใต้ดิน าสตราจารย์จากมหาวิทยาลัยโตเกียวอิมพีเรียลบุนจิโร โคโตะได้รับอิทธิพลจากรอยแตกของพื้นผิวจนเขาหักล้างความเชื่อดั้งเดิมและประกาศว่าการไถลรอยเลื่อนอย่างฉับพลันเป็นสาเหตุและไม่ใช่แค่ผลรองที่ตามมาของเหตุการณ์เท่านั้น
รอยเลื่อนพื้นผิว
ภายในหลายทศวรรษแรกก่อนเหตุการณ์ โคโต และโอโมริ ได้บันทึกรอยแยกที่ครอบคลุมพื้นที่ต่าง ๆ ซึ่งสามารถมองเห็นได้บนพื้นผิว หลังจากการตรวจสอบในภายหลังโดยมัตสึตะ เปิดเผยว่าวิจัยภาวะเงียบสงบแผ่นดินไหวนั้นเป็นไปตามแนวโน้มตะวันตกเฉียงเหนือ - ตะวันออกเฉียงใต้โดยทั่วไป การสํารวจในปี 1974 ของมัตสึดะยังสามารถบันทึกรอยเลื่อนแบบสังยุคซึ่งไม่ต่อเนื่องกันได้เรียงตัวกันในแนวตะวันออกเฉียงเหนือ-ตะวันตกเฉียงใต้ และระบุการจัดเรียงว่าระบบรอยเลื่อนโนบิ การปริแตกของพื้นผิวไม่ได้ขยายไปตลอดระยะทางทั้งหมดของรอยเลื่อนในแต่ละจุด ส่วนรอยเลื่อนนูกูมิยาว 20 กม. (12 ไมล์) โดยมีออฟเซ็ตสูงสุด 3 ม. (9.8 ฟุต) รอยเลื่อนเนโอดานิ และอูเมฮาระ มีความยาวที่สามารถตรวจพบบนพื้นดิน 35 กม. (22 ไมล์) และมีออฟเซ็ตสูงสุด 8 ม. (26 ฟุต) และ 5 ม. (16 ฟุต) ตามลําดับ
ความเสียหาย
แรงสั่นสะเทือนเกิดขึ้นใกล้กับนาโงยะและรู้สึกได้ทั่วประเทศ แต่รุนแรงที่สุดในภาคจูบุ (ภาคกลางของญี่ปุ่น) เมืองกิฟุและโองากิได้รับความเสียหายอย่างหนักเนื่องจากไฟไหม้ แต่โอซากะและนาโงยะก็ได้รับความเสียหายไม่ต่างกัน แรงสั่นสะเทือนสามารถรู้สึกได้ถึงโตเกียวกินเวลาหลายนาทีแรงสั่นรุนแรงจนสามารถขยับสิ่งของออกจากชั้นวางและสามารถทำให้นาฬิกาหยุดหมุนได้
รายงานเบื้องต้นเกี่ยวกับภัยพิบัติจากอาซาฮีชิมบุนของโตเกียวให้รายละเอียดที่จำกัดเท่านั้น หนังสือพิมพ์อาซาฮีระบุว่าอาคารใหม่ของกระทรวงมหาดไทยในโตเกียวมีปล่องไฟพังลงมาหลายตัว และสาเหตุของไฟดับและการสูญเสียพลังงานในโยโกฮามะเนื่องจากมีปล่องไฟอิฐตกลงมาที่โรงไฟฟ้าและทำให้อุปกรณ์ไฟฟ้าเสียหายที่นั่น วันถัดมาหนังสือพิมพ์ได้ตีพิมพ์ภาพบ้านหลายหลังพังทลายลงและอาคารอุตสาหกรรมอื่น ๆ ก็ได้รับความเสียหายในโอซากะรวมถึงโรงงานสิ่งทอผ้าฝ้ายนานิวา ซึ่งเป็นอาคารอิฐสามชั้นสไตล์ตะวันตกแห่งใหม่ เมื่อวันที่ 3 พฤศจิกายนเนื่องจากมีการรายงานขอบเขตที่ชัดเจนขึ้นและสามารถประเมินความเสียหายได้ ก็ได้มีเอกสารฉบับเดียวกันรายงานว่าบ้านและอาคารกว่า 1,000 หลังพังทลายลงในนาโงยะ
โครงการเรือตัดน้ำแข็ง 22220
โครงการเรือตัดน้ำแข็ง 22220 (Project 22220 icebreaker) หรือ โครงการ 22220 (Project 22220) หรือที่รู้จักในชื่อเรียกตามประเภทของขนาดในภาษารัสเซียว่า LK-60Ya เป็นโครงการพัฒนาเรือตัดน้ำแข็งพลังงานนิวเคลียร์ของรัสเซีย เรือนำของชั้นนี้คือ อาร์กติกา ได้รับการส่งมอบในปี ค.ศ. 2020 และพัฒนาจนนำหน้าชุดของเรือตัดน้ำแข็งพลังงานนิวเคลียร์ที่สหภาพโซเวียตเคยสร้างไว้ ซึ่งเป็นเรือตัดน้ำแข็งขนาดใหญ่และทรงพลังที่สุดในโลก
เรือตัดน้ำแข็งโครงการ 22220 จำนวน 3 ลำ (อาร์กติกา, ซีบีร์ และ ยูรัล) ได้เปิดให้บริการแล้ว ส่วนลำที่สี่ (ยาคุติยา) ได้มีการเปิดตัวไปแล้ว และลำที่ห้า (ชูคอตคา) ถูกปล่อยลงที่อู่ต่อเรือบอลติกในเซนต์ปีเตอร์สเบิร์ก และลำที่ 6 และ 7 ถูกวางแผนไว้
ผลคูณอนันต์
ในคณิตศาสตร์ ผลคูณอนันต์ของลำดับของจำนวนเชิงซ้อน a1, a2, a3, ... ซึ่งเขียนแทนด้วย
นิยามเป็นลิมิตของผลคูณย่อย a1a2...an เมื่อ n เพิ่มขึ้นโดยไม่มีขีดจำกัด ผลคูณนี้เรียกว่าลู่เข้า เมื่อลิมิตนี้มีอยู่และไม่เป็นศูนย์ มิฉะนั้นจะกล่าวว่าผลคูณนี้ลู่ออก โดยปกติแล้ว กรณีที่ลิมิตเป็นศูนย์ถูกพิจารณาเป็นพิเศษ เพื่อให้ได้ผลลัพธ์ที่เทียบเคียงได้กับอนุกรมอนันต์ มีแหล่งข้อมูลบางแหล่งที่อนุญาตให้ผลคูณลู่เข้าเป็น 0 หากมีตัวประกอบในลำดับเพียงจำนวนจำกัดที่เป็นศูนย์และผลคูณของส่วนที่ไม่เป็นศูนย์นั้นไม่ใช่ศูนย์ แต่สำหรับความเรียบง่าย ในบทความนี้จะไม่นับกรณีแบบนี้ หากผลคูณลู่เข้า ลิมิตของลำดับ an เมื่อ n เพิ่มขึ้นโดยไม่มีขีดจำกัดจะต้องเป็น 1 เสมอ แต่บทกลับของทฤษฎีบทนี้ไม่จำเป็นต้องเป็นจริง
ตัวอย่างที่รู้จักกันดีที่สุดของผลคูณอนันต์ เช่นสูตรสำหรับค่า π เช่น ผลคูณต่อไปนี้ เป็นของ Viète (ซึ่งเป็นผลคูณอนันต์ที่ค้นพบเป็นอันแรกในวิชาคณิตศาสตร์) และของ Wallis ตามลำดับ:
เกณฑ์ในการลู่เข้า
ผลคูณของจำนวนจริงบวก
จะลู่เข้าสู่จำนวนจริงที่ไม่เป็นศูนย์ก็ต่อเมื่ออนุกรม
ลู่เข้าเช่นเดียวกัน ทฤษฎีบทนี้ช่วยให้สามารถแปลงเกณฑ์ในการลู่เข้าสำหรับอนุกรมอนันต์เป็นเกณฑ์การลู่เข้าสำหรับผลคูณอนันต์ได้ เกณฑ์เดียวกันอาจนำไปใช้กับผลคูณของจำนวนเชิงซ้อน (รวมถึงจำนวนจริงลบ) โดยการใช้กิ่ง (branch) ของฟังก์ชันลอการิทึมซึ่งเป็นไปตามข้อบังคับว่า ln(1) = 0 โดยมีเงื่อนไขว่าผลคูณลู่ออกหากมี an เป็นจำนวนอนันต์ที่ตกอยู่นอกเหนือโดเมนของ ln แต่หากมีเพียงจำนวนจำกัดสามารถข้ามได้
สำหรับผลคูณของจำนวนจริงที่แต่ละ a_n \ge 1หรือเขียนเป็น จะได้อสมการ
ดังนั้นโดยการทดสอบโดยการเปรียบเทียบลิมิต (limit comparison test) จะได้ว่าอนุกรมทั้งสองคือ
และ
เทียบเท่ากัน นั่นคือทั้งสองจะลู่เข้าทั้งคู่หรือลู่ออกทั้งคู่เสมอ
บทพิสูจน์เดียวกันยังแสดงให้เห็นว่า หาก แล้ว ลู่เข้าหาจำนวนที่ไม่เป็นศูนย์ก็ต่อเมื่ออนุกรม ลู่เข้า
หากอนุกรม ลู่ออกไปสู่ - \inftyแล้วลำดับของผลคูณย่อยของ an จะลู่เข้าหาศูนย์ แต่ผลคูณอนันต์นั้นจะเรียกว่าลู่ออกไปสู่ศูนย์
สำหรับ p_n \ที่ไม่บังคับเครื่องหมาย การลู่เข้าของไม่เพียงพอต่อการสรุปว่าผลคูณ ลู่เข้าหรือไม่ แต่หากลู่เข้า แล้วจะบอกได้ว่าการลู่ของอนุกรม(ที่ไม่มีค่าสัมบูรณ์)กับผลคูณจะเป็นแบบเดียวกัน คือลู่เข้าทั้งคู่หรือลู่ออกทั้งคู่ และหากลู่เข้าก็จะบอกได้เช่นเดียวกัน
รูปผลคูณของฟังก์ชัน
ผลลัพธ์ที่สำคัญอย่างหนึ่งที่เกี่ยวข้องกับการศึกษาผลคูณอนันต์ คือฟังก์ชันทั่ว (entire function) f(z) ทุกฟังก์ชัน(นั่นคือ ทุกฟังก์ชันที่เป็นโฮโลมอร์ฟิกในระนาบเชิงซ้อน) สามารถแยกตัวประกอบเป็นผลคูณอนันต์ของฟังก์ชันทั่วที่แต่ละตัวมีรากอย่างมากที่สุดหนึ่งค่า โดยทั่วไปถ้า f มีรากอันดับ m ที่จุดกำเนิดและมีรากเชิงซ้อนอื่น ๆ ที่ u1, u2, u3, ... (แต่ละค่าไล่ซ้ำจำนวนครั้งเท่ากับอันดับของราก) แล้ว
เมื่อ λn เป็นจำนวนเต็มไม่ลบที่สามารถเลือกเพื่อให้ผลคูณลู่เข้า และ φ(z) เป็นฟังก์ชั่นทั่วบางฟังก์ชัน (ซึ่งแปลว่าพจน์หน้าผลคูณจะไม่มีรากในระนาบเชิงซ้อน) การแยกตัวประกอบข้างต้นทำได้หลายแบบ เนื่องจากขึ้นอยู่กับการเลือกค่าสำหรับ λn อย่างไรก็ตามสำหรับฟังก์ชั่นส่วนใหญ่จะมีจำนวนเต็มไม่ลบต่ำสุด p ที่เมื่อ 'λ' n = p แล้วผลคูณลู่เข้า เราเรียกผลคูณนี้ว่า รูปผลคูณบัญญัติ (canonical product representation) p นี้เรียกว่าอันดับ (rank) ของผลคูณบัญญัตินั้น ในกรณีที่ p = 0 จะได้เป็น
ซึ่งถือได้ว่าเป็นนัยทั่วไปของทฤษฎีบทมูลฐานของพีชคณิต โดยในกรณีพหุนาม ผลคูณมีพจน์จำกัด และ φ (z) เป็นค่าคงที่
ย่านการค้า
ย่านการค้า คือ ศูนย์รวมหรือแหล่งรวมสรรพสินค้าและสรรพบริการ สามารถแยกเป็นย่านการค้าปลีก และย่านการค้าส่ง หรือมีกิจกรรมการขายแบบผสมผสานทั้งสองอย่างในย่านเดียว และย่านการค้าสามารถแบ่งออกได้เป็นหลายประเภทดังต่อไปนี้
วงกต มณีรินทร์
พลตำรวจเอก วงกต มณีรินทร์ หรือ บิ๊กจั๋ม เป็นอดีตสมาชิกวุฒิสภาจากการสรรหา เป็นอดีตรองผู้บัญชาการตำรวจแห่งชาติ อดีตราชองครักษ์พิเศษ
ประวัติ
พล.ต.อ.วงกต มณีรินทร์ เกิดเมื่อวันที่ 7 สิงหาคม พ.ศ. 2493 สำเร็จการศึกษาระดับปริญญาตรี รัฐประศาสนศาสตรบัณฑิต จากโรงเรียนนายร้อยตำรวจ รุ่นเดียวกันกับ พ.ต.ท.ทักษิณ ชินวัตร และปริญญาโท พัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ สมรสกับ ดร.สิริกร มณีรินทร์ (สกุลเดิม : ลีนุตพงษ์) อดีตรัฐมนตรีช่วยว่าการกระทรวงศึกษาธิการ ในรัฐบาลของ พ.ต.ท.ทักษิณ ชินวัตร
การทำงาน
พล.ต.อ.วงกต มณีรินทร์ เข้ารับราชการในสังกัดกรมตำรวจ เคยได้รับแต่งตั้งให้ดำรงตำแหน่งผู้บัญชาการโรงเรียนนายร้อยตำรวจ ผู้บัญชาการตำรวจสอบสวนกลาง และตำแหน่งสูงสุดคือ รองผู้บัญชาการตำรวจแห่งชาติ ภายหลังเกษียณอายุราชการได้รับแต่งตั้งเป็นสมาชิกวุฒิสภา จากการสรรหา
ประตูสู่หน้าร้อน
ประตูสู่หน้าร้อน เป็นภาพยนตร์ญี่ปุ่นในปี ค.ศ. 2021 ที่ดัดแปลงมาจากนวนิยายบันเทิงคดีแนววิทยาศาสตร์โดยโรเบิร์ต เอ. ไฮน์ไลน์ เข้าฉายในประเทศญี่ปุ่นในวันที่ 25 มิถุนายน 2021 นำแสดงโดย เค็นโต ยามาซากิ
ประเทศเวียดนามในพาราลิมปิกฤดูร้อน 2016
ประเทศเวียดนาม เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติเวียดนามเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 11 คนใน 4 ชนิดกีฬา
กรีฑา
ผลการแข่งขันดังนี้ :
พีตา
พีตา (pita) หรือ พิตตา (pitta) มาจากภาษากรีกว่า "ปีตา" (πίτα) เป็นขนมปังซึ่งทำจากแป้งสาลีที่ขึ้นฟูเล็กน้อย มีลักษณะแบนและกลมหรือรี มีหลากหลายขนาด ขนมปังชนิดแบนไม่ว่าจะมีการทำให้ขึ้นฟูหรือไม่ ก็ล้วนแต่เป็นขนมปังที่มีมาตั้งแต่สมัยโบราณแล้ว ฉะนั้น ขนมปังพีตาจึงถือว่าเป็นขนมปังโบราณชนิดหนึ่ง
สนธยา ศรีเจริญ
พลเอก สนธยา ศรีเจริญ หรือ บิ๊กสน บิ๊กเปี๊ยก สมาชิกวุฒิสภาไทย ชุดที่ 12 อดีตผู้ทรงคุณวุฒิพิเศษกองทัพบก อดีตแม่ทัพน้อยที่ 2 และอดีตผู้บัญชาการกองพลทหารราบที่ 6
ประวัติ
พลเอก สนธยา ศรีเจริญ มีชื่อเล่นว่า โจ่ง เป็นนักเรียนเตรียมทหารรุ่นที่ 19 (ตท.19) นักเรียนนายร้อยพระจุลจอมเกล้ารุ่นที่ 30 (จปร.30) รุ่นเดียวกับ พลเอก กนิษฐ์ ชาญปรีชญา
นางงามจักรวาล 2016
นางงามจักรวาล 2016 (Miss Universe 2016) เป็นการจัดประกวดนางงามจักรวาลครั้งที่ 65 จัดเมื่อวันที่ 30 มกราคม ค.ศ. 2017 ณ มอลล์ออฟเอเชียอะรีนา เมโทรมะนิลา ประเทศฟิลิปปินส์ ซึ่งเป็นการจัดประกวดครั้งที่สามของประเทศฟิลิปปินส์ต่อจากการประกวดในปี ค.ศ. 1974 และ ค.ศ. 1994 โดยพีอา ววทซ์บัค นางงามจักรวาล 2015 จากประเทศฟิลิปปินส์ มอบมงกุฎให้แก่ อีริส มีเตอนาร์ จากประเทศฝรั่งเศส ครองตำแหน่งนางงามจักรวาล 2016 โดยเป็นครั้งที่สองที่ประเทศฝรั่งเศสได้รับตำแหน่งนางงามจักรวาลในรอบ 63 ปี ต่อจาก คริสตียาน มาร์แตล ในปี ค.ศ. 1953 และเป็นชัยชนะครั้งแรกของประเทศจากทวีปยุโรปในรอบ 26 ปี หลังจาก มูนา กรุดท์ จากประเทศนอร์เวย์ที่ได้รับตำแหน่งนางงามจักรวาล 1990
ลำดับ
§ – เข้ามาอยู่รอบ 13 คนสุท้ายจากออนไลน์แฟนโหวต
ผู้เข้าประกวด
86 ผู้เข้าประกวดที่ได้รับการยืนยัน:
โนลแกลลาเกอส์ไฮฟลายอิงเบิดส์
โนลแกลลาเกอส์ไฮฟลายอิงเบิดส์ (Noel Gallagher's High Flying Birds) เป็นวงดนตรีร็อกจากแมนเชสเตอร์ สหราชอาณาจักร ก่อตั้งในปี ค.ศ. 2010 โดยโนล แกลลาเกอร์ อดีตสมาชิกวงโอเอซิส
ปฏิบัติการมาร์กาเรต
ปฏิบัติการมาร์กาเรต เป็นแผนยึดครองฮังการีโดยกองทัพนาซีเยอรมันในช่วงสงครามโลกครั้งที่สอง ตามคำสั่งของอดอล์ฟ ฮิตเลอร์เมื่อวันที่ 12 มีนาคม ปี ค.ศ. 1944 แผนการสำหรับยึดครองโรมาเนียถูกคิดค้นภายใต้ชื่อ ปฏิบัติการมาร์กาเรต 2 แต่ไม่เคยนำมาใช้
สมเด็จพระวันรัต (จับ ฐิตธมฺโม)
กำเนิด
สมเด็จพระวันรัต มีนามเดิมว่า จับ สุนทรมาศ เกิดเมื่อวันพุธที่ 20 กุมภาพันธ์ พ.ศ. 2449 เป็นบุตรคนที่สามของนายผุดและนางร่ม ภูมิลำเนาอยู่ตำบลตะเครียะ อำเภอระโนด จังหวัดสงขลา เมื่อโตขึ้นได้เข้าศึกษาที่โรงเรียนประชาบาลวัดตะเครียะ (ปัจจุบันคือโรงเรียนเกษตรชลธี) จนจบชั้นประถมศึกษา
อุปสมบท
เดือนมิถุนายน พ.ศ. 2466 ขณะอายุได้ 17 ปี ได้บบวชเป็นสามเณรที่วัดตะเครียะ โดยมีพระครูธรรมจักการาม (เทพ ตญาโณ) เจ้าอาวาสวัดประดู่หอม เจ้าคณะจังหวัดพัทลุงในขณะนั้น เป็นพระอุปัชฌาย์ ศึกษาพระปริยัติธรรมแผนกธรรม จนสอบได้นักธรรมชั้นตรีในปี พ.ศ. 2467 และได้นักธรรมชั้นโทในปีถัดมา
วันพุธที่ 2 มิถุนายน พ.ศ. 2469 ได้บวชเป็นพระภิกษุที่วัดศาลาหลวงล่าง โดยมีพระราชเมธี (จู อิสฺสรญาโณ) เจ้าอาวาสวัดมัชฌิมาวาส เจ้าคณะจังหวัดสงขลาในขณะนั้น เป็นพระอุปัชฌาย์ พระครูวิจารณ์ศีลคุณ (แดง ปุปฺผโก) เจ้าอาวาสวัดตะเครียะ เป็นพระกรรมวาจาจารย์ ได้ฉายาว่า ตธมฺโม
พ.ศ. 2471 ได้ย้ายมาอยู่วัดเขมาภิรตาราม แล้วย้ายไปอยู่วัดพระยายัง เพื่อให้สะดวกต่อการเดินทางไปศึกษาที่วัดเทพศิรินทราวาส ศึกษาอยู่ 2 ปี ก็สอบได้เปรียญธรรม 3 ประโยค และสอบได้ต่อเนื่องมาจนกระทั่งปี พ.ศ. 2474 จึงสอบได้นักธรรมชั้นเอกและเปรียญธรรม 5 ประโยค ปีต่อมาพระครูวิจารณ์ธุรกิจ (แต้ม โฆสโก) ได้นำท่านไปฝากอยู่วัดโสมนัสวิหาร ท่านเล่าเรียนต่อมาจนสอบได้เปรียญธรรม 9 ประโยคในปี พ.ศ. 2485
ศาสนกิจ
วันที่ 24 ธันวาคม พ.ศ. 2479 ขณะยั้งเป็นพระเปรียญ 7 ประโยค ท่านได้รับแต่งตั้งเป็นพระคณาจารย์ตรีในทางรจนา หลังจากจบการศึกษาแล้ว ท่านได้รับแต่งตั้งให้ปฏิบัติหน้าที่ต่าง ๆ เช่น กรรมการตรวจประโยคบาลีสนามหลวง กรรมการนักธรรมสนามหลวง เจ้าหน้าที่กองตำรามหามกุฏราชวิทยาลัย
มาร์จอรี เอสเตียโน
มาร์จอรี ดิอาส เดอ โอลิเวรา (Marjorie Dias de Oliveira; เกิด 8 มีนาคม 1982) เป็นนักแสดงหญิงชาวบราซิล เธอเป็นที่รู้จักจากบทเป็น Beatriz Vieira Pugliesi ในละครชุดเรื่อง Justiça บท Dr. Carolina Alencar  ในเรื่อง Sob Pressão  และการับบท Mariana de Santanna ในละครชุดเรื่อง Ligações Perigosas ตั้งแต่ ค.ศ. 2016 เป็นต้นมา โดยละครทั้งสามเรื่องออกอากาศทางเรจีโกลบู
สมเด็จพระวันรัต (จับ ฐิตธมฺโม)
ศาสนกิจ
เมื่อสมเด็จพระพุฒาจารย์ (อาจ อาสโภ) ผู้ปฏิบัติหน้าที่สมเด็จพระสังฆราชในขณะนั้น เดินทางไปปฏิบัติศาสนกิจที่ประเทศเนเธอร์แลนด์ ระหว่างวันที่ 13-18 เมษายน พ.ศ. 2532 สมเด็จพระวันรัต (จับ ฐิตธมฺโม) ในฐานะสมเด็จพระราชาคณะผู้อาวุโสสูงสุดโดยพรรษาในขณะนั้น จึงเป็นผู้ปฏิบัติหน้าที่สมเด็จพระสังฆราชตั้งแต่วันที่ 13 เมษายาน พ.ศ. 2532 จนสมเด็จพระพุฒาจารย์กลับจากปฏิบัติศาสนกิจ
มรณภาพ
สมเด็จพระวันรัต มรณภาพด้วยโรคหัวใจล้มเหลว เมื่อวันเสาร์ที่ 17 กุมภาพันธ์ พ.ศ. 2539 เวลา 06.30 น. ณ โรงพยาบาลพระมงกุฎเกล้า สิริอายุได้ พรรษา 70 ตั้งศพบำเพ็ญกุศล ณ ศาลาสมเด็จ 80 ปี วัดโสมนัสราชวรวิหาร พระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานโกศไม้สิบสองประกอบศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน
ฟรังก์ ไรการ์ด
ฟรังกลิน "ฟรังก์" เอดมึนโด ไรการ์ด (Franklin "Frank" Edmundo Rijkaard) เกิดเมื่อวันที่ 30 กันยายน ค.ศ. 1962 เป็นอดีตผู้จัดการทีมฟุตบอลและอดีตนักฟุตบอลอาชีพชาวดัตช์ เขาเคยเล่นให้กับอายักซ์, เรอัลซาราโกซา และเอ.ซี. มิลาน และลงเล่นให้กับทีมชาติเนเธอร์แลนด์ 73 นัด โดยทำประตูได้ทั้งสิ้น 10 ประตู สำหรับในอาชีพผู้ฝึกสอน ไรการ์ดเคยรับหน้าที่คุมหางเสือให้กับทีมชาติเนเธอร์แลนด์, สปาร์ตาโรตเตอร์ดัม, บาร์เซโลนา, กาลาตาซาไร และทีมชาติซาอุดีอาระเบีย เขายังได้รับการยกย่องให้เป็นหนึ่งในกองกลางตัวรับที่ดีที่สุดคนหนึ่งในประวัติศาสตร์ฟุตบอล และเป็นนักเตะที่ดีที่สุดคนหนึ่งในบรรดานักเตะรุ่นเดียวกันอีกด้วย
ประเทศเซียร์ราลีโอนในโอลิมปิกเยาวชนฤดูร้อน 2018
ประเทศเซียร์ราลีโอน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเซียร์ราลีโอนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศเซียร์ราลีโอนไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
เลย์ (นักร้อง)
จาง อี้ชิง (장이씽; レイ, 張芸興; เกิด 7 ตุลาคม ค.ศ. 1991) ชื่อในวงการคือ เลย์ (Lay; 레이) รู้จักกันในนามสมาชิกบอยแบนด์จากเกาหลีใต้ เอ็กโซ และยูนิตย่อย เอ็กโซ-เอ็ม เดบิวต์เมื่อวันที่ 8 เมษายน ค.ศ. 2012 ตำแหน่งเต้นหลัก นักร้องเสริม
ประวัติ
LAY’ (Lay Zhang) คือศิลปินมากความสามารถ, โปรดิวเซอร์, นักร้อง-นักเขียนเพลง, นักแสดง, นักเต้น และผู้นำแฟชั่นสัญชาติจีน ขณะนี้เขาเป็นไอดอลอันดับ 1 ของประเทศจีน และเป็นศิลปินจีนคนแรกที่พาบทเพลงเข้าชาร์ต iTunes Top 60 นอกจากนี้ผลงานการแสดงภาพยนตร์เรื่องแรกของเขา ‘Ex-Files 2’ ยังทำให้เขาชนะรางวัล Best Movie Original Soundtrack ในงานประกาศรางวัล Top Chinese Music Awards ครั้งที่ 16 อีกด้วย
ผลงานเพลงเปิดตัวในฐานะศิลปินเดี่ยวของเขา ‘What U Need’ เปิดตัวด้วยอันดับ 4 บนชาร์ต China V Chart และ ชาร์ต Billboard’s World Digital Songs ส่วนมินิอัลบั้ม ‘Lose Control’ ก็สามารถครองอันดับ 1 บนชาร์ต Billboard’s China V Chart ติดต่อกันเป็นเวลานานมากถึง 6 สัปดาห์
อัลบั้มที่ 2 ของเขา ‘Lay 02 Sheep’ ได้ทำลายถึง 5 สถิติบนประวัติศาสตร์ของ QQ Music เช่นการทำยอดขายได้ระดับเพชรภายในเวลาเพียง 9 ชั่วโมง 11 นาที ส่วนอัลบั้มที่ 3 ของเขา ‘NAMANANA’ ก็ไม่น้อยหน้ากับการเปิดตัวที่อันดับ 21 บนชาร์ต Billboard 200 รวมถึการขึ้นอันดับ 1 บนชาร์ต World Albums และ Independent Albums อีกด้วย
ในปี 2019 ‘LAY’ ได้ถูกเชิญเข้าร่วมงานประกาศรางวัล GRAMMY Awards ครั้งที่ 61 ในฐานะตัวแทนจากประเทศจีน อีกทั้งยังสร้างสถิติด้วยการขายบัตรคอนเสิร์ตที่สนาม Mercedes-Benz ในนครเซียงไฮ้ได้มากที่สุดเป็นประวัติการณ์ และขายหมดเกลี้ยงในเวลาเพียงแค่ 8 วินาทีเท่านั้น รวมถึงคอนเสิร์ตของเขาในมนฑลหนานจิงก็ขายบัตรหมดภายในเวลาเพียง 25 วินาทีเช่นกัน
LAY เขาสู่วงการดนตรีในฐานะ K-Pop ไอดอลของวงที่มีชื่อเสียงระดับโลกอย่าง ‘EXO
เขาเป็นหนึ่งในศิลปินเอเชียที่มีคนรักมากที่สุด ด้วยผู้ติดตามมากกว่า 49 ล้านคนบน Weibo และ ผู้ติดตามมากกว่า 11.7 ล้านคนบนอินสตาแกรม เส้นทางฐานะศิลปินเดียวของเขานั้นเรียกได้ว่าประสบความสำเร็จอย่างก้าวกระโดด ด้วยการก้าวขึ้นเป็นศิลปิน Mandopop (ศิลปินป็อปสัญชาติจีน) ที่พาเพลงขึ้นอันดับได้สูงสุดบนชาร์ต Billboard 200 และเป็นศิลปินจีนคนแรกที่สามารถขึ้นชาร์ต iTunes Top 60 ของประเทศสหรัฐอเมริกาได้ นอกจากผลงานในวงการดนตรีแล้วนั้น LAY ยังเป็นนักแสดงที่มีชื่อเสียงดังระดับโลก รวมถึงการเป็นพิธีกรในรายการเรียลิตี้โชว์ระดับท็อปสามของเอเชียอีกด้วย
LAY ได้ปล่อยดิจิตอลมินิอัลบั้ม ‘Honey’ ออกมาซึ่งก็มีกระแสตอบรับที่ดีเยี่ยมด้วยยอดขายมากกว่า 1.87 ล้านยูนิตบน QQ Music ในเวลาเพียงแค่ 3 นาทีเท่านั้น
ล่าสุด LAY เปิดตัวซิงเกิลใหม่ ‘Jade’ ผลงานการร่วมมือเขียนของเพื่อนศิลปิน Dante Leon, Adam Halliday และผลงานการเขียนของเจ้าตัว  อีกทั้งยังได้โปรดิวเซอร์ชื่อดังอย่าง Murda Beatz มาร่วมโปรดิวซ์ให้อีกด้วย โดยเพลงนี้ถูกปล่อยออกมาในนามค่าย Zhang Yixing Studio ค่ายเพลงที่เจ้าตัวได้สร้างขึ้นมานั่นเอง
‘Jade’ เป็นบทเพลงที่ผสมผสานดนตรีจากละครงิ้วที่คุ้นเคยกันดีของประเทศจีนเอาไว้กับดนตรีสไตล์ตะวันออก โดยใช้เทคนิคอันแพรวพราวของทีมโปรดักชั่นเข้าทำหน้าที่เพื่อผสานไให้เพลงนี้ออกมาได้อย่างลงตัวและโดดเด่น
เปิดตัวด้วยอินโทรสไตล์จีนที่น่าดึงดูด และคุ้นหู ก่อนจะพาไปพบกับดนตรีป็อป-ฮิปฮ็อป ที่มาพร้อมกับความลื่นไหลของเสียงร้องอันมีเสน่ห์ของหนุ่ม LAY ที่บอกเล่าถึงเรื่องราวความรักในโลกทุกวันนี้
‘Jade’ เป็นซิงเกิลแรกจากอัลบั้มใหม่แบบ 2 พาร์ทของเขา ซึ่งเขาเตรียมปล่อยพาร์ทแรกออกมาให้แฟนๆได้ฟังกันในวันที่ 1 มิถุนายน 2020
ที่มา https://www.thaiticketmajor.com/artist/lay-zhang
ซีรีส์
เพลง
อัลบั้ม 1 Lose Control
อัลบั้ม 2 Sheep
อัลบั้ม 3 Namanana
ฟาลาเฟล
ฟาลาเฟล (falafel) หรือ ฟะลาฟิล (فلافل) เป็นของทอดที่ทำจากถั่วหัวช้าง ถั่วปากอ้า หรือทั้งสองผสมกัน ฟาลาเฟลเป็นอาหารตะวันออกกลาง โดยมากนิยมรับประทานกับขนมปังพีตาซึ่งนำมาห่อฟาลาเฟลไว้ข้างใน ฟาลาเฟลสามารถนำมารับประทานกับสลัด ผักดอง ซอสพริก หรือซอสที่ทำจากทาฮีนีได้ด้วย อนึ่ง ฟาลาเฟลสามารถนำมารับประทานเป็นของว่างหรือนำไปเสิร์ฟเป็นส่วนหนึ่งของอาหารเรียกน้ำย่อย (เมเซ) ก็ได้เช่นกัน
อ้างอิง
Chicago
หมู่เกาะเวอร์จินของสหรัฐอเมริกาในพาราลิมปิกฤดูร้อน 2016
หมู่เกาะเวอร์จิน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติหมู่เกาะเวอร์จินเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
นพพร ชื่นกลิ่น
นายแพทย์ นพพร ชื่นกลิ่น จบการศึกษาวิทยาศาสตรบัณฑิต (วิทยาศาสตร์การแพทย์) และแพทยศาสตรบัณฑิต มหาวิทยาลัยสงขลานครินทร์ อดีต ผู้อำนวยการ สสจ.พัทลุง, สสจ.ยะลา ,สสจ.พระนครศรีอยุธยา ,สสจ.กระบี่ ,สสจ.ชุมพร และ สสจ.นครศรีธรรมราช จนกระทั่งได้ขยับตำแหน่งขึ้นดำรงตำแหน่งรองอธิบดี กรมควบคุมโรคในปี พ.ศ. 2552 จากนั้นได้รับเลือกเป็น ผู้อำนวยการ องค์การเภสัชกรรม ในปี พ.ศ. 2558 และปี พ.ศ. 2561 ได้ดำรงตำแหน่ง ผู้อำนวยการสถาบันวิจัยระบบสาธารณสุข จนครบวาระ
ประวัติ
นายแพทย์ นพพร เกิดเมื่อวันจันทร์ที่ 7 กรกฎาคม พ.ศ. 2501 ปัจจุบันอายุ 65 ปี ณ.จังหวัดนครศรีธรรมราช ประเทศไทย
ด้านงานวิจัย/งานวิชาการ
• การศึกษาผลกระทบสิ่งแวดล้อมของนิคมอุตสาหกรรมมาบตาพุด
• ประธานกรรมการกองทุนสนับสนุนการวิจัยและพัฒนา องค์การเภสัชกรรม
• อาจารย์พิเศษหลักสูตรเศรษฐศาสตร์ (ภาคภาษาอังกฤษ) วิชา Health Policy and Health Economics คณะเศรษฐศาสตร์ มหาวิทยาลัยเกษตรศาสตร์
ด้านบริหารองค์กร
• ประธานร่างพระราชบัญญัติควบคุมผลิตภัณฑ์ยาสูบ ฉบับปัจจุบัน
• คณะทำงานด้านข้อกำหนดผลิตภัณฑ์ยาสูบ ขององค์การอนามัยโลก
• ระบบการบริการน้ำยาล้างไตสำหรับผู้ป่วยในโครงการหลักประกันสุขภาพแห่งชาติ